**1- -Tout Moun**

**Tout moun domi domi/sel mwen kap bat seren/ yo tout ape mache sel mwen kape goumen**

**Woy/ a non tray o mape pase**

-Si ou pa fe’l pa gen pèson ki pou ka fe’l pou ou/konbyen nan yo ki pase  men tout vag sou ou/Yo te di’w yo ka fè /men vizyon yo sel palè se lachanm/ yo champyon nan violasyon tout dwa fanm/mwen pa janm/ kwè yo kou aktè ki nan sinema/ yo pa ka/ bliye prop tèt yo pou panse a mas la/ yo malad/yon sel obsesyon se pou pran pouvwa/kite nou nan desespwa kominote a nan dezaroi/Fè yo konen ke yo blese’n /yo mete’n nan egzil yo lage’n nan mefians ak vyolans/ men nou pap rete ansilans/ ipokrizi pa gen sans/ denonse  tout politisyen ak volè ki sans konsyans/ An sispan’n pran nan blòf/ONG enterè yo mete’n dozado/Valè nou se kombit, kilti nou se rasi’n/ pa kite yo vin trompe’w ak lajan se liyen yap liyen’w pou yo degèpi’w  pou yo ka vini manje’w.

**-Tout moun domi domi/sel mwen kap bat seren/ yo tout ape mache sel mwen kape goumen**

**Woy/ a non tray o mape pase**

-Relijyon vle fè’n avèg/ fè’n kwè nou pa anrèg/ yo pran nou an otaj anou kombat ak kouraj/frape tankou loray /nou paka nan goudjay,/leve kanpe nan kay la nou pedi gouvènay/n’pa ka rete nan pale anpil/ aksyon se sa’n vle nan tout vil/jistis pou tout vodouyizan kap peri tankou chènobyl/ komès triyangilè/open your eyes bother/ sa pat janmen egziste se ak gwo zam yo vòlè/konya yo chanje zam/yap veye kou jandam/ yo manipule’n ak hip hop /yo manipile’n ak kilti /yo di nou tout nou free,/ men’n konen se manti/libète pa kado nou vle travay agogo/sant sante pou tout fan’m respekte tout moun andeyò/Edikasyon an kreyòl  bay ayisyen istwa yo/Si nou tout vivan se gras a konesans zansèt yo.

**-Tout moun domi domi/sel mwen kap bat seren/ yo tout ape mache sel mwen kape goumen**

**Woy/ a non tray o mape pase**

**2-Nou Chanté:**

\_**Yap bat kò yo kite mele’m avè yo, pran plezi nou vi’n chante sou tambou sa/an’n chante vi’n danse nan rasin nan /an’n leve vi’n piafé nan rasi’n sa a**

**Nou chante, nou chante, nou chante, chante, chante**

Gade’m nan zye’m ras sé mem nou mem nou yé/

Moun 200 zan independan nou selebre/ koudeta ap voye /lè maron te kon vannen/Ras kolon kenep ak krémas retire kras nan ziye’w/Ou pere se nan basen kre nou yé/Krazé chen’n yo pran peyi ou/ mwen sonje/Premye beat mwen sé le’n té frape nan vant manman’m/Premye dans mwe sé le’n te nan vant manman’m m’ta fè Klakèt m’ta bay kout pie/kote’m fèt kité méle’w rasin mwen sé tanbou/map diskite ak sambou dé moun ki sanfou/yon eritaj ki gen raj, ki ap fè ravaj on baraj ki ap mandé kouraj/ Raj raj/Fè ke’w kontan pa koute media se jouda / sa yo di se fatra, vyolans ret sa e sa/ nan tout kote gen vi gen espwa

**\_Yap bat kò yo kite mele’m avè yo, pran plezi nou vi’n chante sou tambou sa, /an’n chante vi’n danse nan rasin nan /an’n leve vi’n piafé nan rasi’n sa a**

**Nou chante, nou chante, nou chante, chante, chante**

-J'ai toujours respecté les originaux /Ceux qui mènent leur existence sans se soucier des badauds /Les moutons noirs, les réfractaires, les marginaux /Les solitaires discrets qui lourdement inspirent tout le troupeau /Jamais été très fan des "m'as-tu vu", "téma comme chui beau, comme chui fort, comme je suis connu",/"Comme j'ai la tiasse, la classe, la caisse et les revenus" car tout le monde sait/Que ceux qui commandent le font en silence et hors de vue/Mais loin de moi l'idée de critiquer l'exubérance /Ce n'est pas un délit d'exhiber un peu d'assurance/L'important c'est de faire sa part avec ce qu'on a dans tout ce qui qu'on vit peut importe où on va et où on prie/Que notre noir magot circule en tri sélectif x2 /Pour enrichir au pluriel et à l'impératif/Et l'Alodo éternel nous gardera positif"

**3-My Rhythm**

**-Wete ko'w ti gason pa touche’m pa manyen'm sa se rit mwen**

Bwa kayiman m'soti fo'w pa trompe'w/ met cheche konen /ke'm gen fòs sou mwen /depi lè'm te nan ginen /m'boukanen la tèt o pie /pa bezwen al cheche ponpie/ m'deja angaje li trò ta m'deja tampe/ sou tambou-a m'mande anraje/ li nan san'm m'pa ka chanje/ ou ka eseye si ou manyen'm wape pase/ se rit mwen fo'w pa touche'm /m'jire devan bondje se la dan pou mwen rete/ si ou vle vi'n jije'm/ ou pa ka achte'm/ kote'm te fèt /rasi’n mwen se moun chanpet/ pa vi'n ba mwen manigèt/ pa vi'n pran mwen pou moun bèt/ m'demaske tout fo profèt.

**-Wete ko'w ti gason pa touche’m pa manyen'm sa se rit mwen**

Fo'w sonje m'te di'w sa/ Vox Sambou se yon mapou/ gètapan pa wè jou/ m'pa jan'm kwènan bijou/ m'ka reziste jiskobou/ mwen visite gwo lakou/ rasin mwen se yon atou/ ki fe avèg wè klè tou/ an'n klere timoun nou/ ke yon genyen dwa tou/ panse reve san limit/ piga ou kouri al fè pitit/ trò prese pa jan'm fè/ jou louvri nan lavi /plante wa rekolte/ tout sa ki bon ou anbrase/ depi'l pa bon wa rejete/ kontinie progrese si'n pataje n'a rive, n’a rive

**-Wete ko'w ti gason pa touche’m pa manyen'm sa se rit mwen**